Sedos žydų senosios kapinės

Sedos žydų senosios kapinės – neveikiančios kapinės Sedoje, Mažeikių rajone, į vakarus nuo Varduvos upės, Seda. Žydai Lietuvoje. Suarchyvuota 2011-11-01. prie Žaliosios gatvės.

Kapinės užėmė apie 1,2 ha. Paminėtos 1657, 1694 ir 1764 m. inventoriuose.Mažeikių rajono savivaldybėje esančios žydų kapinės ir masinių žudynių vietos . Mazeikiai.lt. Nuoroda tikrinta 2023-04-03. Sovietiniais laikais, XX a. 7–8 dešimtmečiais, sunaikintos, išlikę vien nedideli fragmentai. Antkapinius paminklus (macevas) vietiniai gyventojai panaudojo statyti namų pamatams, užtvankai. Paskui netoli kapinių įsikūręs žmogus jų teritorijoje išsikasė kūdrą.

Išliko senosios lauko akmenų tvoros fragmentas ir dešimt į vieną vietą suneštų macevų, neišsiskiriančių savita simbolika, epitafijomis. Seniausioji datuojama 1824 arba 1825 m., o vėliausioji – 1922 m. Tarp išlikusiųjų – rabino Mošės bar Šmajahu Elio (m. 1887 m.) ir jo dukterų Chajos bat Mordechai (m. 1898 m.) bei Brainos bat rabi Mordechai (m. 1904 m.) macevos.

Lietuvą okupavus nacistinei Vokietijai, 1941 m. vasarą šių kapinių teritorijoje sušaudyta apytikriai 500 žydų. Aukoms atminti pastatytas paminklinis akmuo.

 Išnašos 

Kategorija:Žydų kapinės Lietuvoje
Kategorija:Seda